b'\n_START_ARTICLE_\nSlam (\xc5\xbeurnalas)\n_START_SECTION_\nIstorija\n_START_PARAGRAPH_\n\xc5\xbdurnalo gimimas siejamas su hiphopo kult\xc5\xabros atsiradimu, iki \xc5\xa1i\xc5\xb3 dien\xc5\xb3 jo puslapiuose spausdinami straipsniai \xc5\xa1ia tematika. Pavadinimas (SLAM) siejamas su krep\xc5\xa1inio terminu slam dunk\xc2\xa0\xe2\x80\x93 liet. kamuolio d\xc4\x97jimas i\xc5\xa1 vir\xc5\xa1aus. Spausdinys propaguoja tok\xc4\xaf metim\xc4\x85, pateikia \xc4\xafvairiu kampu fotografuotas metik\xc5\xb3 nuotraukas._NEWLINE_Jau pirmasis redaktorius Cory Johnson \xc4\x97m\xc4\x97 formuoti savit\xc4\x85 leidinio stili\xc5\xb3: jame gausu nuotrauk\xc5\xb3, spausdinama krep\xc5\xa1inink\xc5\xb3 aprang\xc4\x85 ir \xc4\xafrang\xc4\x85 \xc5\xa1iam \xc5\xbeaidimui gaminan\xc4\x8di\xc5\xb3 firm\xc5\xb3 reklama. Kiekvienas i\xc5\xa1leid\xc5\xbeiamas numeris yra skiriamas tam tikrai temai ar konkre\xc4\x8diam krep\xc5\xa1ininkui, kurio nuotrauka puo\xc5\xa1ia vir\xc5\xa1el\xc4\xaf. SLAM pateikia krep\xc5\xa1inink\xc5\xb3 sekm\xc4\x97s istorijas ir statistinius duomenis, kiekviename numeryje spausdinamas NOYZ\xc2\xa0\xe2\x80\x93 trumpas anonimi\xc5\xa1kas anekdotas apie paskutinius krep\xc5\xa1inio \xc4\xafvykius. Pateikiami NBA naujok\xc5\xb3 \xc4\xafsp\xc5\xabd\xc5\xbeiai ir skaitytoj\xc5\xb3 lai\xc5\xa1kai. Kaskart skelbiami krep\xc5\xa1inink\xc5\xb3 pravard\xc5\xbei\xc5\xb3 konkursai, nugal\xc4\x97tojai apdovanojami. SLAM galima skaityti internetu.'